Απόφαση του Δικαστηρίου (πρώτο τμήμα) της 7ης Μαρτίου 2019 – Επιτροπή κατά Brouillard
(Υπόθεση C‑728/17 P)(1)
«Αίτηση αναιρέσεως – Υπαλληλική υπόθεση – Πρόσληψη – Διαγωνισμός – Προϋποθέσεις συμμετοχής σε διαγωνισμό – Απαιτούμενα πτυχία και επίπεδο εκπαιδεύσεως – Γενικός Διαγωνισμός EPSO/AD/306/15 – Προεπιλογή των υποψηφίων βάσει φακέλου υποψηφιότητας – Επίπεδο εκπαιδεύσεως που αντιστοιχεί σε ολοκληρωμένες σπουδές νομικής πραγματοποιηθείσες σε βελγικό, γαλλικό ή λουξεμβουργιανό ανώτατο εκπαιδευτικό ίδρυμα – Μεταπτυχιακό δίπλωμα master 2 στη νομική και οικονομική επιστήμη και στη διοίκηση επιχειρήσεων, κατεύθυνση ιδιωτικού δικαίου, ειδίκευση γλωσσομαθούς νομικού – Χορήγηση κατόπιν “αναγνωρίσεως αποκτηθείσας πείρας” – Απόρριψη της υποψηφιότητας»
1.      Υπάλληλοι – Πρόσληψη – Διαγωνισμός – Διαγωνισμός βάσει τίτλων και εξετάσεων – Απαίτηση κατοχής πανεπιστημιακού πτυχίου – Έννοια του πανεπιστημιακού πτυχίου – Εκτίμηση κατά τη νομοθεσία του κράτους εντός του οποίου πραγματοποιήθηκαν οι σπουδές
(ΚΥΚ, παράρτημα III, άρθρο 5)
(βλ. σκέψεις 33-36)
2.      Αναίρεση – Λόγοι – Ανεπαρκής αιτιολογία – Περιεχόμενο της υποχρεώσεως αιτιολογήσεως – Υποχρέωση του Γενικού Δικαστηρίου να αιτιολογεί ενδεχόμενες διαφοροποιήσεις μεταξύ αποφάσεων – Δεν υφίσταται
(Άρθρο 256 ΣΛΕΕ· Οργανισμός του Δικαστηρίου, άρθρα 36 και 53, εδ. 1)
(βλ. σκέψη 49)
3.      Προσφυγή ακυρώσεως – Ακυρωτική απόφαση – Περιεχόμενο – Απόλυτη ισχύς του δεδικασμένου – Έκταση
(Άρθρο 266 ΣΛΕΕ)
(βλ. σκέψη 50)
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Καταδικάζει την Ευρωπαϊκή Επιτροπή στα δικαστικά έξοδα.
1 ΕΕ C 112 της 26.3.2018.